Lillo Tsa Jeremia 2 | Bibele e Inthaneteng | Phetolelo ea Lefatše le Lecha
Lillo Tsa Jeremia 2:1-22
א [ʼAleph] 2 Jehova bohaleng ba hae o koahela morali oa Sione ka leru hakaakang!+O lahletse botle ba Iseraele+ fatše ho tloha leholimong ho ea lefatšeng.+’Me ha aa hopola setuloana sa hae sa maoto+ letsatsing la bohale ba hae. ב [Behth] 2 Jehova o metsitse, ha aa bontša qenehelo holim ’a libaka tsa bolulo+ leha e le life tsa Jakobo.Khalefong ea hae o qhaqhile libaka tse etselitsoeng liqhobosheane+ tsa morali oa Juda.O mo kopantse le lefatše,+ o silafalitse ’muso+ le likhosana tsa hae.+ ג [Gimel] 3 Ka ho tuka ke bohale o pomme lenaka le leng le le leng la Iseraele.+O khutlisitse letsoho la hae le letona ka pel’a sera;+’Me ho Jakobo o ntse a tuka joaloka mollo o tukang o chesitseng ka hohle.+ ד [Daleth] 4 O hataketse seqha sa hae joaloka sera.+ Letsoho la hae le letona+ le otlolohileJoaloka mohanyetsi,+ ’me o ’nile a bolaea bohle ba khahlehang mahlong.+O tšolletse khalefo ea hae ka har’a tente+ ea morali oa Sione, feela joaloka mollo.+ ה [Heʼ] 5 Jehova o fetohile ea joaloka sera.+ O metsitse Iseraele.+O metsitse litora tsohle tsa eona tsa bolulo;+ o sentse libaka tsa eona tse etselitsoeng liqhobosheane.+O etsa hore ho siama le sello li ate ho morali oa Juda.+ ו [Waw] 6 O tšoara lephephe+ la hae ka mabifi joaloka le leng serapeng.+ O sentse mokete oa hae.Jehova o entse hore mokete+ le sabatha li lebaloe Sione,Bohaleng ba hae ba nyatso ha a bontše tlhompho ho morena le moprista.+ ז [Zayin] 7 Jehova o lahlile aletare ea hae.+ O nyelisitse sehalalelo sa hae.+O nehelane ka marako a litora tsa hae tsa bolulo letsohong la sera.+Ba hoelelitse ka mantsoe a bona ka tlung ea Jehova, joaloka letsatsing la mokete.+ ח [Chehth] 8 Jehova o nahanne ho senya lerako+ la morali oa Sione.O otlolotse khoele ea ho lekanya.+ Ha aa khutlisa letsoho la hae hore le se ke la metsa.+O etsa hore ’mōtōmōtō le lerako li siame.+ Li nyametse hammoho. ט [Tehth] 9 Liheke+ tsa eona li tetebetse tlaase lefatšeng. O sentse le ho roba mekoallo ea eona likoto.Morena oa hae le likhosana tsa hae li har’a lichaba.+ Ha ho na molao.+Baprofeta ba eona le bona ha baa fumana pono e tsoang ho Jehova.+ י [Yohdh] 10 Banna ba baholo ba morali oa Sione ba lula fatše, moo ba lulang ba khutsitse.+Ba itšetse ka lerōle lihloohong.+ Ba itlamme ka lesela la mokotla.+Baroetsana ba Jerusalema ba inamiselitse lihlooho fatše.+ כ [Kaph] 11 Mahlo a ka a felile ke meokho.+ Mala a ka a lubehile.+Sebete sa ka se tšolletsoe fatše,+ ka lebaka la ho oa ha morali oa sechaba sa heso,+Ka lebaka la ho tepella ha ngoana le ea anyang mapatlelong a motse.+ ל [Lamedh] 12 Ba ’na ba re ho bo-’m ’a bona: “Lijo-thollo le veine li hokae?”+Ka lebaka la ho tepella ha bona joaloka ea bolailoeng mapatlelong a motse,Ka lebaka la ho tšolleloa ha moea oa bona ka lifubeng tsa bo-’m ’a bona. מ [Mem] 13 Ke tla u sebelisa u le paki ea eng? Ke tla u tšoantša le eng, Uena morali oa Jerusalema?+Ke tla u lekanya le eng, e le hore ke u tšelise, Uena morali oa Sione oa moroetsana?+Etsoe ho senngoa+ ha hao ho hoholo feela joaloka leoatle. Ke mang ea ka u folisang?+ נ [Nun] 14 Baprofeta ba hao ba u bonetse lintho tse se nang thuso le tse sa khotsofatseng,+’Me ha baa senola phoso ea hao e le hore ba khutlise kholeho ea hao,+Empa ba ’nile ba u bonela liphatlalatso tse se nang thuso le tse khelosang.+ ס [Samekh] 15 Bohle ba fetang ka tsela ba u opetse liatla.+Ba letselitse morali oa Jerusalema mololi+ ’me ba ’na ba mo sisinyetsa lihlooho+, ba re:“Na ona ke motse oo ba neng ba ee ba re ka oona, ‘Ke botle bo phethahetseng, thabo e khaphatsehang bakeng sa lefatše lohle’?”+ פ [Peʼ] 16 Lira tsohle tsa hao li u ahlamiselitse melomo.+Li letsitse meloli ’me tsa ’na tsa tsikitlanya meno.+ Li itse: “Re tla mo metsa.+Ka sebele lena ke letsatsi leo re neng re le lebeletse.+ Re fumane! Re bone!”+ ע [ʽAyin] 17 Jehova o entse seo a neng a se hopotse.+ O phethahalitse polelo ea hae,+Seo a neng a se laetse ho tloha matsatsing a khale.+ O qhaqhile ’me ha aa bontša qenehelo.+O etsa hore sera se thabe ka lebaka la hao.+ O phahamisitse lenaka la bahanyetsi ba hao.+ צ [Tsadheh] 18 Lipelo tsa bona li hoelelitse ho Jehova,+ Uena lerako la morali oa Sione.+Etsa hore meokho e theohe feela joaloka molapo o phoroselang bosiu le motšehare.+U se ke ua ipha phomolo. Thaka ea leihlo la hao e se ke ea khutsa. ק [Qohph] 19 Tsoha! U bokolle bosiu qalong ea litebelo tsa hoseng.+Tšollela pelo+ ea hao joaloka metsi ka pel’a sefahleho+ sa Jehova.Phahamisetsa liatla+ tsa hao ho eena ka lebaka la moea oa bana ba hao,Ba tepellang ka lebaka la tlala mateanong a literata tsohle.+ ר [Rehsh] 20 Bona, Jehova, ’me u talime+ eo u sebetsaneng le eena ka thata ka mokhoa ona.Na basali ba lokela ho tsoela pele ba ja litholoana tsa lipōpelo tsa bona, bana ba tsoetsoeng ba hōlile ka ho feletseng,+Kapa na moprista le moprofeta ba lokela ho bolaoa ka sehalalelong sa Jehova?+ ש [Shin] 21 Moshanyana le monna-moholo+ ba robetse mobung oa literata.+Baroetsana ba ka le bahlankana ba ka ba oele ka sabole.+U bolaile ka letsatsi la bohale ba hao.+ U bolaile;+ ha ua ka ua bontša qenehelo.+ ת [Taw] 22 Joaloka letsatsing la mokete+ u ile ua hoeletsa ka hohle libakeng tsa ka tseo ke lulang ho tsona ka bojaki.Letsatsing la khalefo ea Jehova ha hoa ka ha e-ba le ea balehang kapa ea phonyohang;+Bao ke ba hlahisitseng ba feletse ’me ka ba hōlisa, sera sa ka se ba felisitse.+
Lillo Tsa Jeremia 2